**2. sz. melléklet**

*a 962/2015. (IX.21.) sz. VPB határozat melléklete*

**HASZNÁLATI MEGÁLLAPODÁS**

amely létrejött egyrészről a **Semmelweis Egyetem** (a továbbiakban: SE)

székhely: 1085 Budapest, Üllői út 26-28.

OM azonosító: FI 62576

adószám: 15329808-2-42

Statisztikai számjele: 15329808-8542-312-01

Bank és számlaszáma: Magyar Államkincstár 10032000-00282819-00000000

képviseli: Dr. Szász Károly kancellár

másrészről a **Budapest Főváros VIII. kerület Józsefvárosi Önkormányzat** (a továbbiakban: Használó)

adószám: 15735715-2-42

törzsszám: 735715

statisztikai szám: 15735715-8411-321-01

bankszámlaszám: 14100309-10213949-01000006

képviseli: dr. Kocsis Máté polgármester

együttesen, mint Felek között alulírott helyen és napon az alábbi feltételekkel:

**I. A megállapodás célja**

Jelen használati megállapodás célja Józsefváros közbiztonságának javítása, amelyet a Felek jelen együttműködés keretében, a térfigyelő kamera rendszer II. fejezetben meghatározott ingatlanokra történő felszerelésével, működtetésével és üzemeltetésével biztosítanak.

**II. A megállapodás tárgya**

1. SE a jelen megállapodásban foglalt feltétekkel hozzájárulását adja a vagyonkezelésében lévő alábbi ingatlanokon térfigyelő kamera és egyéb berendezések felhelyezéséhez és szerződés szerinti üzemeltetéséhez:

* Budapest 36676 hrsz. alatt felvett, a természetben a 1085 Budapest, Rökk Szilárd utca 13. szám alatti irodaház (továbbiakban: Rökk irodaház) megnevezésű ingatlan utcai ingatlanrészének homlokzatára a Használó *vagyonkezelésében* lévő 1 db térfigyelő kamera a hozzátartozó antennával és kábelhálózattal, a
* Budapest 36729 hrsz. alatt felvett, a természetben a 1088 Budapest, Szentkirályi utca 40. szám alatti SE Fogászati és Szájsebészeti Oktató Intézet (továbbiakban: Fogászati Intézet) megnevezésű ingatlan utcai ingatlanrészének homlokzatára a Használó *vagyonkezelésében* lévő 1 db térfigyelő kamera a hozzátartozó antennával és kábelhálózattal, és a
* Budapest 38717/4 hrsz. alatt felvett, természetben a 1085 Budapest, Orczy út 2-4. szám alatti SE Nagyvárad téri Elméleti Tömb (továbbiakban: NET) megnevezésű ingatlan tetőrészére a Használó *tulajdonában* lévő 1 db rádiós átjátszó állomás a hozzátartozó kábelhálózattal.

1. Felek rögzítik, hogy az adatátvitel az egyes kamera végpontok, illetve megfigyelési területek és a központ között szabad frekvenciájú mikrohullámú hálózaton keresztül valósul meg. A kommunikációs hálózat kiépítése céljából felszerelt kamerák áramellátása és várható áramfogyasztása:

* 1085 Budapest, Rökk Szilárd utca 13. szám alatti kamera áramellátása almérő kiépítésével valósul meg, áramfogyasztás max. 29W
* 1088 Budapest, Szentkirályi utca 40. szám alatti kamera áramellátása a meglévő méretlen ELMŰ betápkábel felhasználásával történik, áramfogyasztás max. 29W

1. 1089 Budapest, Orczy út 2-4. szám alatti átjátszó állomás áramellátása almérő kiépítésével valósul meg, áramfogyasztás max. 109W.

**III. Felek jogai és kötelezettségei**

Felek megállapodnak, hogy a NET kiviteli tervében, a Rökk Szilárd utca 13. sz. alatti irodaház és a Fogászati Intézet műszaki egyeztetéseiben rögzített térfigyelő kamera és egyéb berendezések felhelyezésével, üzemeltetésével kapcsolatban felmerülő összes költség a Használót a jelen pontban rögzítettek szerint terheli:

1. SE tudomásul veszi, hogy a jelen megállapodásban megjelölt kamerák és egyéb berendezések felszerelését SE ingatlanára a Multi Alarm Zrt. végzi, a Használóval közbeszerzési eljárás eredményeképpen kötött szállítási szerződés alapján.
2. A térfigyelő kamerák és berendezéseik elhelyezésére szolgáló felület használatáért a Használó díjat fizet. A díj mértéke telephelyenként évente 60.000.- Ft + ÁFA, azaz hatvanezer forint + ÁFA/telephely/év, a három helyszínen együttesen 180.000.- Ft + ÁFA/év, azaz együttesen egyszáznyolcvanezer forint + ÁFA/év, melyet Használó fizet meg évi egy alkalommal előre, minden év január 31-éig az SE által kibocsátott számla alapján. A használati díj magában foglalja a berendezések áramfogyasztásának teljes díját, melyet a SE fizeti meg az áramszolgáltató cég felé. A Rökk Szilárd utca 13. sz. alatti irodaház számláját a Vagyongazdálkodási Igazgatóság gazdasági ügyintézője állítja ki, a Fogászati Intézet számláját a Fogászati Intézet gazdasági vezetője, a NET számláját a NET gazdasági ügyintézője állítja ki. A térfigyelő kamerák és egyéb berendezések első évre eső éves üzemeltetési díját a Használó egyösszegben előre, a jelen megállapodás Felek részéről történő aláírásától számított 30 napon belül köteles a SE által kiállított számlák alapján megfizetni, majd a tárgyévet követő években, minden év január 31. napjáig az SE Magyar Államkincstárnál vezetett 10032000-00282819-00000000 számú bankszámlaszámára álutalással teljesíteni.
3. Késedelmes fizetés esetén Használó köteles a jegybanki alapkamat kétszeresének megfelelő mértékű késedelmi kamatot fizetni a késedelem időtartamára.
4. Az épületben csak a SE által kijelölt személy jelenlétében történhet munkavégzés.
5. A II. pontban rögzített épületekben bizonyíthatóan a munkavégzés következtében a Használó, vagy az általa megbízott harmadik személy felróható magatartásának következtében keletkezett mindennemű kárt a Használó köteles megtéríteni.
6. Az elhelyezett berendezések esetlegesen bekövetkező áthelyezési, építési költsége a Használót terhelik.
7. A használat időtartama alatt a felmerülő karbantartási, esetleges hiba elhárítási költségek teljes körűen a Használót terhelik, SE vállalja, hogy ezeknek a munkáknak az elvégzését előzetes egyeztetést követően haladéktalanul lehetővé teszi.
8. Az ingatlan használata során Használó köteles a tűz-, környezetvédelmi és munkavédelmi szabályok betartásáról gondoskodni.

**IV. Kapcsolattartásra kijelölt személyek:**

1. A SE részéről kapcsolattartásra kijelölt személy:

Név: Porcsin Endre elektromos műszaki ellenőr

Beruházási és Létesítmény-fenntartási Igazgatóság Építésfelügyeleti Osztály

Cím: 1085 Budapest, Rökk Szilárd u. 13.

Tel: 06-20-825-9851

e-mail: porcsin.endre@semmelweis-univ.hu

1. A Használó részéről kapcsolattartásra kijelölt személy:

Név: dr. Hencz Adrienn ügyosztályvezető

Cím: 1082 Budapest, Baross u. 63-67. – Gazdálkodási Ügyosztály

Tel: +3620 448-3968

e-mail: [hencza@jozsefvaros.hu](mailto:hencza@jozsefvaros.hu)

**V. Felelősség**

1. Felek rögzítik, hogy a térfigyelő kamerák felszereléséhez, üzembe helyezéséhez szükséges hatósági engedélyek, hozzájárulások beszerzése a Használó kötelessége, és annak minden költsége Használót terheli. Az ennek elmulasztásából eredő károkért a Használó teljes felelősséget vállal.
2. A Használó teljes körűen helytáll mindazon károkért, amelyeket a SE-nek, vagy harmadik személynek a térfigyelő kamera kihelyezésével, illetve leszerelésével, valamint a térfigyelő kamera üzemeltetésével összefüggésben okoz. Ezen belül a kivitelező, illetve üzemeltető biztosítja, hogy az épület falazat esztétikai kialakítása a szerelési kiviteli munkálatok és az üzemeltetés során nem sérül, az eredeti állapot maradéktalan helyreállítását vállalják.
3. SE jelen megállapodás alapján nem tartozik kártérítési felelősséggel sem a berendezésekben esetlegesen keletkező kárért, sem a szerelési, illetve karbantartási, hibaelhárítási munkák során keletkező személyi sérülésekért.

**VI. A megállapodás hatálya**

Jelen megállapodás a Felek aláírásának napjától kezdődő hatállyal határozatlan időtartamra jön létre.

**VII. A megállapodás megszűnése, a megállapodás megszegésének jogkövetkezményei**

1. A Felek jelen megállapodást közös megegyezéssel írásban bármikor megszüntethetik. Felek bármelyike jogosult indokolás nélkül, 90 napos rendes felmondási idő kikötésével, súlyos szerződésszegés esetén 15 napos felmondás idővel írásban felmondani. Súlyos szerződésszegésnek minősül különösen:

* Amennyiben bármelyik fél a megállapodásban rögzített kötelezettségének a teljesítésére való írásbeli felszólítás kézhezvételétől számított 15 napon belül nem tesz eleget, úgy a másik fél jogosult a megállapodást rendkívüli felmondással 15 napra írásban felmondani.

1. A megállapodás bármely okból történő megszűnése esetén a Felek kötelesek egymással elszámolni.

**VIII. Záró rendelkezések**

1. A jelen megállapodást módosítani, felmondani kizárólag írásban lehet. Felel, rögzítik továbbá, hogy minden értesítés, egyéb közlés, amelyet jelen megállapodás alapján jogosultak, vagy kötelesek megtenni, kizárólag írásban érvényes.
2. Felek megállapodnak abban, hogy a jelen megállapodással kapcsolatos esetleges vitáikat megkísérlik peren kívül, tárgyalásos úton rendezni. Amennyiben ez nem vezet eredményre, az eljáró bíróság meghatározására a Polgári perrendtartásról szóló 1952. évi III, törvény szabályai az irányadók.
3. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény és a vonatkozó más hatályos jogszabályok rendelkezései az irányadóak.
4. Felek rögzítik, hogy a II.1. pontban meghatározott ingatlanok vonatkozásában az Önkormányzatot jelen megállapodásban foglalt használati rendtől eltérő, vagy ezen felüli egyéb módon történő ingatlanhasználat nem illeti meg, tovább a II.1. pontban meghatározott ingatlanok tekintetében a megállapodás szerinti használat nem keletkeztet az ingatlan-nyilvántartásba bejegyeztethető jogosultságot.

Jelen megállapodás 4 eredeti, egymással megegyező példányban készült, amelyet a Felek képviselői, mint nyilatkozataikkal és akaratukkal mindenben megegyezőt jóváhagyólag írták alá.

Budapest, 2015. szeptember „ „.

|  |  |
| --- | --- |
| Semmelweis Egyetem  képviseletében  ………………………………….  Dr. Szász Károly  kancellár | ……………………………………………  Budapest Főváros VIII. kerület Józsefvárosi Önkormányzat  képviseletében  dr. Kocsis Máté  polgármester |

Fedezet: ……………………

Dátum: Budapest, 2015. szeptember

|  |  |
| --- | --- |
| Pénzügyileg ellenjegyzem  …………………………………  Páris Gyuláné  pénzügyi ügyosztályvezető |  |

|  |  |
| --- | --- |
| Jogi szempontból ellenjegyzem  Danada-Rimán Edina  jegyző  nevében és megbízásából |  |

|  |  |
| --- | --- |
| …………………………………  dr. Mészár Erika  aljegyző |  |